Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, COVID-19aren aurkako txertatze-estrategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Parlamentu honen hurrengo Osoko Bilkuran ahoz erantzun dakion.

Pasa den abenduaren 27an ekin zitzaion, Iruñeko “El Vergel” egoitzan, Covid-19aren aurkako Nafarroako txertatze-kanpainari.

Nafarroako Gobernuak hasiera batean jakinarazi zuen bezala, txertatze-lanak Nafarroako zentro soziosanitario publiko nahiz pribatuak izanen ditu jomuga nagusi, harik eta, urtarril-otsailean, zentro horietako egoiliarrek eta bertako profesionalek osatzen duten 13.000 pertsonako multzoa txertatu arte.

Prentsa bidez jakiten ari garenez, jadanik aplikatua izaten ari denaz bestelako txerto batzuk ere badaude osasun-agintarien baimena jasotzeko prozesuan, eta aurreikusteko modukoa da gurera datozen aste edo hilabeteetan zehar iritsiko direla.

Nafarroako Gobernuaren Osasun Departamentuak zer egutegi eta txertatze-estrategia aurreikusten ditu Covid-19aren aurkako txertatzea unibertsalizatu eta talde-immunitatea lortzeko?

Iruñean, 2021eko urtarrilaren 7an

Foru parlamentaria: Marisa De Simón Caballero